stanford-oval/wikipedia huggingface dataset:
ธนวัฒน์ ประสิทธิสมพร
ผลงาน > พิธีกร

เที่ยวเปิ๊ดสะก๊าด ออกอากาศทางช่อง 8 ทุกวันเสาร์ เวลา 10.45 น.
La Banda Thailand ซุป'ตาร์บอยแบนด์ ออกอากาศทางช่อง 3 เอชดี
เสือ สิงห์ กระทิง ซ่า ออกอากาศทางช่อง 3 เอชดี ทุกวันพฤหัสบดี เวลา 11.00 - 12.00 น. (19 มกราคม 2560 - ปัจจุบัน)
May I Help You ให้หนูช่วยนะ ออกอากาศทางทรูโฟร์ยู ทุกวันจันทร์ - พฤหัสบดี เวลา 17.30 น.
เสือ สิงห์ กระทิง แซ่บ @Night ออกอากาศทางช่อง 3 เอชดี ทุกวันเสาร์ เวลา 23.30 - 00.30 น. (6 มกราคม 2561 - ปัจจุบัน)
Couple or Not? คู่ไหน..ใช่เลย ออกอากาศทางช่อง 3 เอชดี ทุกวันอาทิตย์ เวลา 16.00 - 17.00 น.
GOT7 Real Thai กับเหล่าผู้พิทักษ์ ออกอากาศทางTrue4U ทุกวันพุธ เวลา 20.30 - 21.45 น. (16 มกราคม - กลางปี 2562) ร่วมกับ (ณฉัตร จันทพันธ์ , อคัมย์สิริ สุวรรณศุข , กันต์พิมุกต์ ภูวกุล)
อาร์ติสต์ OTOP คำขวัญพาเที่ยว ออกอากาศทางช่อง 9 ทุกวันเสาร์ เวลา 09.00 - 09.30 น. และแขกรับเชิญในรายการ เช่น ปู่จ๋าน ลองไมค์ , กรภพ จันทร์เจริญ , ลำไย ไหทองคำ , วงศกรณ์ โยวะราช (ลำเพลิน วงศกร) , ธนนท์ จำเริญ (เริ่มตอนแรกวันเสาร์ที่ 2 มีนาคม 2562)
You Are My Fantasy แฟนฉันเป็นซุปตาร์ ออกอากาศทางTrue4U ทุกวันพุธ เวลา 20.30 - 21.45 น. ร่วมกับ (วิญญู วงศ์สุรวัฒน์ , อรการ จิวะเกียรติ) (ซีซั่น 1: 2561) (ซีซั่น 2:11 กันยายน 2562 - ปัจจุบัน)
ฮัลโหล ซุปตาร์ ออกอากาศทาง ช่อง7HD ทุกวันเสาร์ เวลา 15:30-16:30 น. ร่วมกับ เมทนี บุรณศิริ ภัณฑิลา ฟูกลิ่น
ลูกทุ่งไอดอล ซีซั่น4 ออกอากาศทาง ช่อง7HD ทุกวันเสาร์ เวลา 18:00 น. ร่วมกับ เบิ้ล ปทุมราช
แฟนกัน 1 DAY ออกอากาศทางช่องเวิร์คพอยท์ ทุกวันอังคาร เวลา 20.05 - 21.00 น. (1 มีนาคม 2565 - ปัจจุบัน) ร่วมกับ (พุฒิชัย เกษตรสิน)
ผลงาน > คณะกรรมการ

นักสืบรายการ I Can See Your Voice Thailand นักร้องซ่อนแอบ ออกอากาศทางช่องเวิร์คพอยท์ ทุกวันพุธ เวลา 20.05 น. - 22.00 น.  (2559-2561)
คณะกรรมการประจำรายการ The Mask Singer หน้ากากนักร้อง ออกอากาศทางช่องเวิร์คพอยท์ ทุกวันพฤหัสบดี เวลา 20.05 น. - 22.00 น. (2559 - ปัจจุบัน)
กรรมการประจำรายการ สาบานว่าพูดจริง To Tell the Truth ออกอากาศทางช่องวัน 31 ทุกวันเสาร์ - อาทิตย์ เวลา 11.00 - 12.00 น. (2559-2560)
กรรมการรายการ ซูเปอร์จิ๋ว Super 10 ออกอากาศทางช่องเวิร์คพอยท์ ทุกวันเสาร์ เวลา 17.00 น
ผลงาน > เกมโชว์

ผู้เข้าแข่งขันรายการ Battle TV สถานีแข่งไลฟ์ ห้อง D Dude (2560)
หัวหน้าทีมสตีลรับเชิญรายการ Davinci เกมถอดรหัส ในธีมอาชีพวินมอเตอร์ไซค์รับจ้างและธีมอาชีพหนุ่มสาวโรงงาน
เป็นผู้เข้าแข่งขัน รายการ The Mask จักรราศี ในนามหน้ากากราศีพฤษภ
แหล่งข้อมูลอื่น

ธนวัฒน์ ประสิทธิสมพร ที่เฟซบุ๊ก
ธนวัฒน์ ประสิทธิสมพร ที่อินสตาแกรม
ธนวัฒน์ ประสิทธิสมพร ที่ยูทูบ
ธนวัฒน์ ประสิทธิสมพร ที่ติ๊กต็อก
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
พัฒนา สัพโส

| พัฒนา สัพโสม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดสกลนคร
อยู่ในวาระ
เริ่มดำรงตำแหน่ง  20 มิถุนายน พ.ศ. 2566
ก่อนหน้า: ตนเอง
เขตเลือกตั้ง: อำเภอภูพาน, อำเภอกุดบาก, อำเภอนิคมน้ำอูน, อำเภอวาริชภูมิ และอำเภอส่องดาว (ยกเว้นตำบลท่าศิลา)
ดำรงตำแหน่ง 24 มีนาคม พ.ศ. 2562 – 20 มิถุนายน พ.ศ. 2566
ก่อนหน้า: ตนเอง
ถัดไป: ตนเอง
เขตเลือกตั้ง: อำเภอกุดบาก, อำเภอนิคมน้ำอูน, อำเภอพังโคน, อำเภอวาริชภูมิ และอำเภอส่องดาว
ดำรงตำแหน่ง 24 กรกฎาคม พ.ศ. 2554 – 9 ธันวาคม พ.ศ. 2556
ก่อนหน้า: เสรี สาระนันท์ จุมพฏ บุญใหญ่
ถัดไป: ตนเอง
เขตเลือกตั้ง: อำเภอนิคมน้ำอูน, อำเภอพังโคน, อำเภอวาริชภูมิ และอำเภอส่องดาว
 
ข้อมูลส่วนบุคคล
เกิด: 21 กุมภาพันธ์ พ.ศ. 2513 (54 ปี) จังหวัดสกลนคร ประเทศไทย
พรรคการเมือง: เพื่อไทย (2554–ปัจจุบัน)
คู่สมรส: นฤมล สัพโส

นายพัฒนา สัพโส (เกิด 21 กุมภาพันธ์ พ.ศ. 2513) สมาชิกสภาผู้แทนราษฎรจังหวัดสกลนคร เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ประวัติ

พัฒนา สัพโส เกิดเมื่อวันที่ 21 กุมภาพันธ์ พ.ศ. 2513 ที่ อำเภอพังโคน จังหวัดสกลนคร เป็นบุตรของนายบุญเลิศ และนางมะลิ สัพโส สมรสกับนางนฤมล สัพโส นายกองค์การบริหารส่วนจังหวัดสกลนคร มีบุตร 2 คนหนึ่งในนั้นคือนางสาวจิรัชญา สัพโส สมาชิกสภาผู้แทนราษฎรจังหวัดสกลนคร 1 สมัย
งานการเมือง

เป็นอดีตแกนนำกลุ่มแนวร่วมประชาธิปไตยต่อต้านเผด็จการแห่งชาติ อำเภอพังโคน จังหวัดสกลนคร
ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2554 สังกัดพรรคเพื่อไทย และได้รับการเลือกตั้ง โดยเอาชนะนายวีรศักดิ์ พรหมภักดี อดีตนายก อบจ. จากพรรคชาติพัฒนาเพื่อแผ่นดิน
งานการเมือง > สมาชิกสภาผู้แทนราษฎร

พัฒนา สัพโส ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสกลนคร สังกัดพรรคเพื่อไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสกลนคร สังกัดพรรคเพื่อไทย
3. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสกลนคร สังกัดพรรคเพื่อไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

นายพัฒนา สัพโส เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายพัฒนา สัพโส, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายพัฒนา สัพโส), ศูนย์ข้อมูลนักการเมืองไทย
แผ่นดินไหวในคาบสมุทรโนโตะ ค.ศ. 2024

ระวังสับสนกับ แผ่นดินไหวในคาบสมุทรโนโตะ ค.ศ. 2007 หรือ แผ่นดินไหวในคาบสมุทรโนโตะ ค.ศ. 2023
| --- | --- |
令和6年能登半島地震
จากซ้ายบนไปขวา: บริเวณที่เคยเป็นย่านตลาดเก่าในนครวาจิมะถูกไฟไหม้จนหมด • ทางหลวงแผ่นดินหมายเลข 249 ได้รับความเสียหาย • กองกำลังป้องกันตนเองญี่ปุ่นเข้าบรรเทาทุกข์

เวลาสากลเชิงพิกัด: 2024-01-01 07:10:09
รหัสเหตุการณ์ ISC: 636373819
USGS-ANSS: ComCat
วันที่ท้องถิ่น: 1 มกราคม ค.ศ. 2024 (2024-01-01)
เวลาท้องถิ่น: 16:10:09 JST (UTC+09:00)
ระยะเวลา: ป. 50 วินาที
ขนาด: 7.6 MJMA 7.5 Mw
ความลึก: 10 km (6 mi) (USGS) 16 km (10 mi) (JMA)
ศูนย์กลาง: 37°29′17″N 137°16′16″E﻿ / ﻿37.488°N 137.271°E﻿ / 37.488; 137.271
ประเภท: ย้อน
พื้นที่ที่ได้รับผลกระทบ: จังหวัดอิชิกาวะ จังหวัดโทยามะ จังหวัดนีงาตะ ภูมิภาคโฮกูริกุ
ความเสียหายทั้งหมด: 17.6 พันล้านดอลลาร์สหรัฐ (ประมาณ)
ระดับความรุนแรงที่รู้สึกได้: ชินโดะ 7 XI (สุดขีด)
ค่าความเร่งสูงสุดของพื้นดิน: 2.88 g (2,826 gal)
สึนามิ: 6.58 เมตร
แผ่นดินถล่ม: Yes
แผ่นดินไหวนำ: 5.7 MJMA  
แผ่นดินไหวตาม: 8,582 ครั้ง; 169 ครั้งขนาดมากกว่า 4; ใหญ่สุด: 6.1 MJMA  และ 6.2 mb  
ผู้ประสบภัย: เสียชีวิต 260 ราย บาดเจ็บ 1,577 คน สูญหาย 3 คน (วันที่ 28 พฤษภาคม ค.ศ. 2024 เวลา 14.00 น.)
แผนที่ความรุนแรงแผ่นดินไหว (USGS)
เมื่อวันที่ 1 มกราคม ค.ศ. 2024 เวลา 16:10 น.  (เวลามาตรฐานญี่ปุ่น) เกิดแผ่นดินไหวขนาด 7.6 มีศูนย์กลางห่างออกไปเพียง 7 กม. (4.3 ไมล์) จากนครซูซุในคาบสมุทรโนโตะ จังหวัดอิชิกาวะ  ประเทศญี่ปุ่น แผ่นดินไหวเกิดจากรอยเลื่อนย้อน ยังทำให้เกิดสึนามิสูง 6 เมตร (20 ฟุต) ตามแนวทะเลญี่ปุ่น ทำให้เกิดความเสียหายอย่างกว้างขวางบนคาบสมุทรโนโตะ โดยเฉพาะในเมืองวาจิมะ ซูซุ และอานามิซุ มีรายงานผู้เสียชีวิตทั้งหมด 260 รายและผู้สูญหาย 3 รายในจังหวัดอิชิกาวะ ถือเป็นแผ่นดินไหวที่มีผู้เสียชีวิตมากที่สุดในญี่ปุ่นนับตั้งแต่แผ่นดินไหวในจังหวัดคูมาโมโตะ ค.ศ. 2016
แผ่นดินไหวครั้งนี้มีความรุนแรงสูงสุด 7 ซึ่งถือว่ารุนแรงที่สุดนับตั้งแต่แผ่นดินไหวที่จังหวัดฮกไกโดใน ค.ศ. 2018 อีกทั้งยังมีการประกาศเตือนสึนามิครั้งที่ใหญ่ที่สุดตั้งแต่แผ่นดินไหวในโทโฮกุ ค.ศ. 2011 โดยที่กรมอุตุนิยมวิทยาญี่ปุ่น (JMA) ได้ตั้งชื่อแผ่นดินไหวครั้งนี้อย่างเป็นทางการว่า แผ่นดินไหวในคาบสมุทรโนโตะ เรวะที่ 6 (ญี่ปุ่น: 令和6年能登半島地震; โรมาจิ: 6-nen Noto-hantō Jishin)  ณ วันที่ 20 กุมภาพันธ์ หลังแผ่นดินไหวประมาณ 2 เดือนยังมีประชาชนที่ต้องอาศัยอยู่ในศูนย์อพยพจำนวน 12,929 คนจากศูนย์อพยพทั้งหมด 521 แห่ง
สถานภาพทางธรณีแปรสัณฐาน

บทความหลัก: ขอบทวีปทางตะวันออกของทะเลญี่ปุ่น
ญี่ปุ่นทางตะวันตกตั้งแต่จังหวัดฮกไกโดตอนเหนือมาถึงจังหวัดอิชิกาวะอยู่ในเขตขอบทวีปทางตะวันออกของทะเลญี่ปุ่นซึ่งเป็นเขตมุดตัวการแปรสัณฐานระหว่างแผ่นอามูร์กับแผ่นโอค็อตสค์ ขอบทวีปนี้เคลื่อนตัวมาบรรจบกันตั้งแต่ปลายสมัยไพลโอซีน ขอบทวีปทางตะวันออกของทะเลญี่ปุ่นเป็นแหล่งกำเนิดของแผ่นดินไหวและสึนามิที่สร้างความเสียหายอย่างสำคัญ โดยมีขนาดตั้งแต่ 6.8–7.9 แผ่นดินไหวและสึนามิครั้งสำคัญเกิดใน ค.ศ. 1833, 1940, 1964, 1983,  1993, และ 2024
บริเวณปลายสุดทางตะวันออกเฉียงเหนือของคาบสมุทรโนโตะกำลังเผชิญกับฝูงแผ่นดินไหวมาเป็นเวลาสามปีแล้ว โดยที่แผ่นดินไหวที่ใหญ่ที่สุดในฝูงแผ่นดินไหวครั้งนี้คือแผ่นดินไหวในคาบสมุทรโนโตะ ค.ศ. 2023 มีขนาด 6.5 แต่แผ่นดินไหวในคราวนี้รุนแรงยิ่งกว่าและรุนแรงที่สุดนับตั้งแต่แผ่นดินไหวและคลื่นสึนามิในโอกูชิริ พ.ศ. 2536
สถานภาพทางธรณีแปรสัณฐาน > การเคลื่อนที่ของรอยเลื่อนมีพลัง

จากงานวิจัยของมาซาโนบุ ชิชิกุระพบว่าชายหาดที่ยกตัวขึ้นเกิดในคาบสมุทรโนโตะมาตั้งแต่สมัยไพลสโตซีนจนถึงช่วงอายุชิบาเนียน และจุดพื้นผิวบางส่วนเกิดในสมัยสมัยโฮโลซีน จากงานวิจัยบ่งชี้ว่าพื้นดินบริเวณคาบสมุทรโนโตะมีการยกตัวมาหลายหลายแสนปีแล้วจนกระทั่งเมื่อไม่นานมานี้ และการยกตัวส่วนใหญ่เกิดจากรอยเลื่อนที่ยกตัวเองขึ้นในช่วงระหว่างเกิดแผ่นดินไหว แผ่นดินไหวในครั้งนี้ได้ก่อให้เกิดการยกตัวสูงสุดประมาณ 4 เมตรทางตอนเหนือของคาบสมุทรโนโตะ และ 3.6 เมตรทางเหนือของท่าเรือประมงคาอิโซ มาซาโนบุ ชิชิกุระได้ตีความสิ่งนี้ว่าเป็นการก่อตัวครั้งใหม่ของแผ่นดินที่ยกตัวขึ้นในคาบสมุทรโนโตะ
ฝูงแผ่นดินไหว

บทความหลัก: ฝูงแผ่นดินไหว
บริเวณปลายคาบสมุทรโนโตะได้รับผลกระทบจากฝูงแผ่นดินไหวในช่วงเวลาสามปีที่ผ่านมามีเหตุการณ์แผ่นดินไหวใหญ่ที่สุดคือแผ่นดินไหวเมื่อปี ค.ศ. 2023มีขนาด 6.5 แต่เมื่อเกิดแผ่นดินไหวในครั้งนี้ขึ้นซึ่งมีขนาด 7.6 นับว่าเป็นแผ่นดินไหวที่รุนแรงที่สุดในกลุ่มฝูงแผ่นดินไหวและรุนแรงที่สุดในคาบสมุทรโนโตะนับตั้งแต่มีการบันทึกแผ่นดินไหวครั้งแรกเมื่อ ค.ศ. 1885
ฝูงแผ่นดินไหวเริ่มขึ้นประมาณเดือนธันวาคม ค.ศ. 2020 ส่วนใหญ่เกิดที่ระดับความลึกมากกว่า 15 กม. (9.3 ไมล์) เป็นหย่อม ๆ อยู่บริเวณทางตะวันออกเฉียงเหนือของคาบสมุทรโนโตะ ช่วงกลางเดือนมีนาคม ค.ศ. 2021 ฝูงแผ่นดินไหวได้เคลื่อนตัวขึ้นมาเกิดในระดับความลึกที่ตื้นขึ้น หลังเดือนพฤษภาคม ค.ศ. 2021 แผ่นดินไหวจำนวนมากมาเกิดในช่วงเวลานี้ที่ความลึก 10–15 กม. (6.2–9.3 ไมล์) แผ่นดินไหวขนาด 7.6 ที่เกิดขึ้นถือว่าหาได้ยาก โดยปรกติทั่วไปฝูงแผ่นดินไหวมักเกิดขนาดต่ำถึงกลางและมีระยะเวลาที่ค่อยเป็นค่อยไปพื้นที่ดังกล่าวจึงไม่น่าจะทำให้เกิดแผ่นดินไหวขนาดใหญ่ได้ คาดว่าฝูงแผ่นดินไๆหวที่เกิดอาจถูกกระตุ้นจากของไหลจำพวกน้ำใต้ดิน
เชื่อว่ามีการดันตัวหรือพองตัวขึ้นของของไหลที่เกิดขึ้นใต้คาบสมุทร สามารถอ้างทฤษฎีดังกล่าวได้จากพบการยกตัวของพื้นดิน 70 มม. (2.8 นิ้ว) เหนือบริเวณที่มีฝูงแผ่นดินไหว นักแผ่นดินไหววิทยากล่าวว่าลักษณะการเกิดของฝูงแผ่นดินไหวในครั้งนี้เป็นแบบที่คาดไม่ถึงเนื่องจากคาบสมุทรโนโตะไม่มีภูเขาไฟหรือความร้อนใต้พิภพที่ยังมีพลังเพื่อผลิตของเหลวแรงดันสูงที่เป็นสาเหตุของฝูงแผ่นดินไหวส่วนใหญ่ ของเหลวที่กล่าวมานี้มีต้นกำเนิดมาจากเนื้อโลกส่วนบนจากนั้นจะแทรกตัวขึ้นมายังเปลือกโลกผ่านรอยเลื่อน ตามแนวรอยเลื่นเหล่านี้จะถูกดันอัดจึงก่อให้เกิดแผ่นดินไหวแม้จะไม่มีหลักฐานชัดเจนถึงความเกี่ยวข้องกับระหว่างแผ่นดินไหวหลักในครั้งนี้และฝูงแผ่นดินไหวที่กำลังดำเนินอยู่ แต่ฝูงแผ่นดินไหวนั้นอาจเป็นตัวการกระตุ้นให้เกิดการสะสมความเครียดของรอยเลื่อน
แผ่นดินไหว

สำนักงานสำรวจธรณีวิทยาแห่งสหรัฐ (United States Geological Survey, USGS) ได้รายงานขนาดไว้ที่ 7.5 และความลึก 10 กม. (6.2 ไมล์) ส่วนกรมอุตุนิยมวิทยาญี่ปุ่นรายงานขนาดไว้ที่ขนาด 7.6 เป็นแผ่นดินไหวครั้งใหญ่ที่เกิดขึ้นในจังหวัดอิชิกาวะนับตั้งแต่ ค.ศ. 1885 และเป็นแผ่นดินไหวขนาดใหญ่ที่สุดในประเทศญี่ปุ่นนับตั้งแต่แผ่นดินไหวและคลื่นสึนามิในโทโฮกุ พ.ศ. 2554
กลไกการเกิดแผ่นดินไหวของแผ่นดินไหวหลักมีความสอดคล้องกับรอยเลื่อนย้อนระดับตื้น ๆ (shallow reverse faulting) ที่กระจายตามแนวระนาบตะวันออกเฉียงเหนือไปถึงตะวันออกเฉียงใต้ เกิดตามเขตมุดตัวการแปรสัณฐานระหว่างแผ่นอามูร์กับแผ่นโอค็อตสค์ มีรายงานว่าเกิดแผ่นดินไหวนำขนาด 5.5 ก่อนแผ่นดินไหวครั้งใหญ่เพียง 4 นาที หลังแผ่นดินไหวครั้งใหญ่เพียงเก้านาทีต่อมาเกิดแผ่นดินไหวตามขนาด 6.2 หากนับแผ่นดินไหวตามที่มีขนาด 5.0 ขึ้นไปใกล้ศูนย์กลางภายในสองชั่วโมงหลังจากเกิดแผ่นดินไหวครั้งใหญ่จะมีแผ่นดินไหวตามแล้ว 7 ครั้ง และมีแผ่นดินไหวตามขนาดเล็กมากกว่า 1,200 ครั้งในรัศมี 100 กม. (62 ไมล์)
ตามแบบจำลองรอยเลื่อนที่เผยแพร่โดยสำนักงานสำรวจธรณีวิทยาแห่งสหรัฐ ขอบเขตการเปลี่ยนรูปของรอยเลื่อนทอดยาวตั้งแต่ทางตะวันออกเฉียงใต้ของคาบสมุทรโนโตะไปจนถึงเกาะซาโดะมีระยะทาง 200 กิโลเมตร (120 ไมล์) โซนที่มีการลื่นไถลใหญ่ที่สุดอยู่บริเวณทางตะวันออกเฉียงเหนือและตะวันตกเฉียงใต้ ทำให้เกิดการกระจัดที่ใหญ่ที่สุดที่ 3.67 เมตร (12.0 ฟุต) ใต้คาบสมุทร และอีกบริเวณระหว่างคาบสมุทรและเกาะซาโดะเกิดการแตกของรอยเลื่อนที่ 1.86 ม. (6 ฟุต 1 นิ้ว) บริเวณจุดนี้น่าจะแตกออกลงสู่พื้นทะเล
เคนจิ ซาตาเกะ ซึ่งเป็นนักแผ่นดินไหววิทยาชาวญี่ปุ่นกล่าวว่าายังคงมีโอกาสที่จะเกิดแผ่นดินไหวขนาด 7.0 หรือใหญ่กว่านั้นและอาจจะทำให้เกิดสึนามิตามมา เพราะไม่มีกิจกรรมของเปลือกโลกมานานแล้วในบริเวณนอกชายฝั่งระหว่างคาบสมุทรและเกาะซาโดะ จากการวิจัยที่นำโดยคิมิยูกิ อาซาโนะ จากสถาบันวิจัยการป้องกันภัยพิบัติแห่งมหาวิทยาลัยเกียวโตเป็นการวิเคราะห์รูปคลื่นที่สามารถบันทึกได้โดยเครื่องวัดแผ่นดินไหวระบุได้ว่าแผ่นดินไหวประกอบด้วยสองเหตุการณ์ย่อย เหตุการณ์ครั้งแรกวัดได้ขนาด 7.3 เป็นการขยับตัวของรอยเลื่อนใต้คาบสมุทรโนโตะทําให้เกิดการยกตัวของชายฝั่ง เหตุการณ์ที่สองเกิดหลังจากเหตุการณ์แรก 13 วินาที มีขนาดคลื่นไหวสะเทือนเท่ากันแต่เป็นการขยับตัวของรอยเลื่อนในทะเล
แผ่นดินไหว > การเปลี่ยนแปลงภูมิประเทศ

สำนักงานภูมิสารสนเทศเชิงพื้นที่ญี่ปุ่นระบุว่าบางส่วนของประเทศเคลื่อนตัวไปทางทิศตะวันตกถึง 1.3 ม. (4 ฟุต 3 นิ้ว) มีการกระจัดที่สามารถสังเกตได้ที่นครวาจิมะเนื่องจากเกิดการเสียรูปของเปลือกโลก ที่เมืองอานามิซุแผ่นดินเคลื่อนตัวไปทางทิศตะวันตก 1 ม. (3 ฟุต 3 นิ้ว) โดยเป็นการเคลื่อนไหวภาคพื้นดินในพื้นที่ เกิดการยกตัวในแนวดิ่งของเปลือกโลกขึ้น 4 ม. (13 ฟุต) เกิดขึ้นทางตะวันตกของวาจิมะ และ 1.1 ม. (3 ฟุต 7 นิ้ว) ทางตอนเหนือของเมืองซูซู  บริเวณใกล้กับท่าเรือวาจิมะแนวชายฝั่งของหาดทรายผุดขึ้นมาออกจากชายฝั่งประมาณ 250 ม. (820 ฟุต) เนื่องจากการยกตัวของชายฝั่ง แนวชายฝั่งในเขตคาวาอูระ เมืองซูซุ พบว่าเคลื่อนไปทางทะเล 175 ม. (574 ฟุต)
เป็นผลมาจากการยกตัวของชายฝั่ง บางพื้นที่ชายทรายขยายออกไป 2.4 ตารางกิโลเมตร ท่าเรือแห่งหนึ่งในเขตโอซาวะของวาจิมะถูกยกตัวขึ้นจนน้ำถูกระบายออกไปทั้งหมด
ข้อมูลเมื่อวันที่ 2 มกราคม จากการสำรวจภาคสนามที่ดำเนินการโดยสถาบันวิจัยแผ่นดินไหวแห่งมหาวิทยาลัยโตเกียวตรวจพบการยกตัวขึ้นของแผ่นดินตามแนวชายฝั่งตะวันตกของเมืองวาจิมะ มีการยกตังของชายฝั่ง 3 เมตร ในพื้นที่ประมาณ 4 กิโลเมตรจากทางเหนือและทางใต้ของเมือง ที่ท่าเรือประมงคาอิโซเกิดการยกตัวสูง 3.9 เมตร และแนวชายฝั่งได้ขยายออกไปในทะเลกว้าง 250 เมตร ในเมืองชิกะแผ่นดินยกตัวสูง 0.25 ม. ที่ท่าเรือประมงอากาซากิ ในชิกะถือว่ามีการยกตัวของแผ่นดินน้อยกว่าวาจิมะมาก
ภาพถ่ายทางอากาศเปรียบเทียบการยกตัวของแผ่นดินระหว่างก่อนเกิดแผ่นดินไหวและหลังแผ่นดินไหวที่ท่าเรือประมงคาอิโซ
ภาพถ่ายเมื่อวันที่ 8 พฤษภาคม ค.ศ. 2010 เขื่อนกันคลื่นสามารถมองเห็นได้ตามแนวชายฝั่ง
ภาพถ่ายเมื่อวันที่ 11 มกราคม ค.ศ. 2024 หาดทรายขยายตังลงไปในทะเลอันเนื่องจากแผ่นดินยกตัวสูงกว่าเดิม
เกิดดินถล่มเป็นวงกว้างทั่วเขตภูเขาของคาบสมุทรโนโตะโดยเฉพาะในทางตะวันออกเฉียงเหนือของคาบสมุทรมีจำนวนดินถล่มประมาณ 1,000 ครั้ง เมื่อวันที่ 9 มกราคม มีรายงานว่าเกิดการวิบัติของเขื่อนอย่างน้อย 9 แห่งในเมืองวาจิมะซึ่งก่อให้เกิดความเสี่ยงภัยพิบัติเศษซากถล่ม ผลจากเขื่อนวิบัติในเมืองวาจิมะทำให้น้ำไหลล้นลงสู่ทุ่งนาและอาจก่อความเสียหายได้เป็นการทั่วไป ในเมืองโจเอ็ตสึ จังหวัดนีงาตะดินถล่มครอบคลุมพื้นที่ประมาณ 16,000 ตารางเมตร( 570,000 ลูกบาศก์ฟุต) ได้ก่อความเสียหายต่อทางหลวงแผ่นดินหมายเลข 8 ของญี่ปุ่น
เกิดผารอยเลื่อนความยาว 4 กม. (2.5 ไมล์) และกว้าง 0.1–0.4 กม. (0.062–0.249 ไมล์) ตามแม่น้ำวากายามะในนครซูซุหากวัดในแนวตั้งจะสูง 2.2 ม. (7 ฟุต 3 นิ้ว) ผารอยเลื่อนเหล่านี้ไม่แสดงการกระจัดตามแนวนอนที่สามารถสังเกตได้
แผ่นดินไหว > ความรุนแรงแผ่นดินไหว

สำนักงานอุตุนิยมวิทยาญี่ปุ่นระบุว่าสามารถวัดความรุนแรงแผ่นดินไหวสูงสุดที่ระดับ 7 ตามมาตราความรุนแรงคลื่นไหวสะเทือนชินโดะ นับเป็นครั้งแรกที่มีเกิดแผ่นดินไหวรุนแรงขนาดนี้ในประเทศญี่ปุ่นนับตั้งแต่ ค.ศ. 2018 พื้นที่ไหวสะเทือนสูงสุดวัดได้ที่เมืองชิกะ จังหวัดอิชิกาวะ ความรุนแรงระดับ 6+ วัดได้ที่เมืองนานาโอะ, วาจิมะ, ซูซุ และอานามิซุ ระดับ 6– วัดได้ที่เมืองนางาโอกะในจังหวัดนีงาตะ, นากาโนโตะและโนโตะในจังหวัดอิชิกาวะ แรงสั่นสะเทือนของแผ่นดินไหวรับรู้ได้ถึงโตเกียวและทั่วภูมิภาคคันโต ไกลสุดถึงจังหวัดอาโอโมริ
| ความรุนแรง | จังหวัด | พื้นที่ |
| --- | --- | --- |
| 7 | อิชิกาวะ | ชิกะ วาจิมะ |
| 6+ | อิชิกาวะ | นานาโอะ, ซูซุ, อานามิซุ |
| 6- | อิชิกาวะ | นากาโนโตะ, โนโตะ |
| 6- | นีงาตะ | นางาโอกะ |
| 5+ | อิชิกาวะ | ฮากูอิ, โฮดัตสึชิมิซุ, คานาซาวะ, โคมัตสึ, คางะ, คาโฮกุ, โนมิ |
| 5+ | นีงาตะ | ซันโจ, คาชิวาซากิ, มิตสึเกะ, มินามิอูโอนูมะ, คาริวะ, อิโตอิงาวะ, เมียวโก, โจเอ็ตสึ, เขตชูโอ, เขตมินามิ, เขตนิชิ, เขตนิชิกัง, สึบาเมะ, อางะ, ซาโดะ |
| 5+ | โทโยมะ | โทยามะ, ฟูนาฮาชิ, ทากาโอกะ, ฮิมิ, โอยาเบะ, นันโตะ, อิมิซุ |
| 5+ | ฟูกูอิ | อาวาระ |
| 5- | อิชิกาวะ | ฮากูซัง, สึบาตะ, อูจินาดะ |
| 5- | นีงาตะ | โอจิยะ, คาโมะ, โทกูมาจิ, อิซูโมซากิ, เขตคิตะ, เขตฮิงาชิ, เขตโคนัง, เขตอากิฮะ, โกเซ็ง, อางาโนะ |
| 5- | โทยามะ | นาเมริกาวะ, คูโรเบะ, คามิอิจิ, ทาเตยามะ, อาซาฮิ, โทนามิ |
| 5- | ฟูกูอิ | ฟูกูอิ, ซากาอิ |
| 5- | นางาโนะ | นางาโนะ, ชินาโนะ, ซากาเอะ |
| 5- | กิฟุ | ทากายามะ, ฮิดะ |
แผ่นดินไหว > การเคลื่อนที่ของพื้นดินเป็นระยะเวลานาน

กรมอุตุนิยมวิทยาญี่ปุ่นได้รายงานว่าในภูมิภาคโนโตะของจังหวัดอิชิคาวะมีความรุนแรงของ LPGM สูงสุด 4
สึนามิ > ประเทศญี่ปุ่น

มีการออกประกาศเตือนคลื่นสึนามิทันทีหลังจากเกิดแผ่นดินไหวตามแนวชายฝั่งทางตะวันตกของประเทศญี่ปุ่นตั้งแต่จังหวัดฮกไกโดจวบจนนางาซากิ พร้อมด้วยคำสั่งให้อพยพมีผลบังคับใช้ในจังหวัดอิชิกาวะ, โทยามะ และยามางาตะ แผ่นดินไหวทำให้เกิดการเตือนสึนามิครั้งใหญ่ที่สุดนับตั้งแต่แผ่นดินไหวในโทโฮกุ ค.ศ. 2011 สถานีโทรทัศน์สาธารณะเอ็นเอชเคระบุว่าอาจเกิดคลื่นสึนามิสูง 5 เมตร ขณะที่คลื่นลูกเล็ก ๆ ซัดเข้าฝั่งในเวลาต่อมา โดยศูนย์เตือนภัยสึนามิในแปซิฟิก (Pacific Tsunami Warning Center) กล่าวว่าอาจเกิดคลื่นสึนามิอันตรายในรัศมี 300 กิโลเมตรจากศูนย์กลางแผ่นดินไหว ประชาชนกว่า 62,000 ได้รับผลกระทบจากคำสั่งอพยพ โดยในจำนวนนี้ 1,000 คน เข้าหลบภัยที่ฐานทัพกองกำลังป้องกันตนเองทางอากาศญี่ปุ่นในวาจิมะ จังหวัดอิชิกาวะ สำนักงานอุตุนิยมวิทยาญี่ปุ่นประกาศลดระดับการเตือนสึนามิขนาดใหญ่ลงสู่ระดับเตือนสึนามิเมื่อเวลา 20:30 น. ประมาณสี่ชั่วโมงหลังเกิดแผ่นดินไหว ต่อมาลดลงอีกครั้งสู่ระดับเฝ้าระวังสึนามิ และประกาศยกเลิกการเตือนเมื่อเวลา 10:01 น. ของวันที่ 2 มกราคม ประมาณ 18 ชั่วโมงหลังเกิดแผ่นดินไหว
การสำรวจโดยสถาบันวิจัยแผ่นดินไหวมหาวิทยาลัยโตเกียวพบว่าคลื่นที่เข้ากระทบเมืองชิกะสูงถึง 4.2 เมตร แต่คลื่นระลอกแรกได้รับการรายงานว่าถึงชายฝั่งเมื่อเวลาประมาณ 16:21 น. สูง 1.2 เมตร ซัดเข้าเมืองวาจิมะ  คลื่นสึนามิวัดความสูงได้ 90 ซม. ซัดเมืองคานาซาวะ ขณะที่สึนามิสูง 80 ซม. ซัดเข้าจังหวัดโทยามะและซากาตะ จังหวัดยามางาตะ คลื่นสึนามิวัดได้ 50 ซม. ที่นานาโอะและสึรูงะ ขณะที่คลื่นสูง 40 ซม. วัดได้ที่คาชิวาซากิ, โทโยโอกะ, โทบิชิมะ, และเกาะซาโดะ ในเมืองโทยามะ วัดคลื่นได้ที่ 0.5 เมตร มีรายงานคลื่นสูง 60 ซม. ที่เซตานะในฮกไกโด ขณะที่คลื่นสูง 50 ซม. ซัดเข้าเกาะอูกูชิริ มีการบันทึกการซัดของคลื่นสึนามิในจังหวัดทตโตริด้วยความสูง 0.6 เมตรที่ซาไกมินาโตะ และ 0.2 เมตรที่อิวามิ โดยนครโทโยโอกะในจังหวัดเฮียวโงะวัดได้สูงสุด 0.4 เมตร พื้นที่ท่าเรือไมซูรุในจังหวัดเกียวโตมีสึนามิสูง 0.4 เมตร ที่โรงไฟฟ้านิวเคลียร์ชิกะในจังหวัดอิชิกาวะมาตรวัดระดับน้ำเครื่องสูบน้ำทะเลเข้าที่ใช้ทำความเย็นเครื่องปฏิกรณ์ของโรงไฟฟ้าอ่านค่าเปลี่ยนแปลงเพิ่มขึ้น 3 เมตรระหว่างเวลา 17:45 น. และ 18:00 น.
จากการวิเคราะห์ถ่ายทางอากาศที่มีผู้จัดทำคือหน่วยงานข้อมูลสารสนเทศเชิงพื้นที่ของญี่ปุ่นพบว่าพื้นที่ที่ถูกสึนามิพัดเข้าไปมีขนาดประมาณ 130 เฮกตาร์  บริเวณที่ถูกสึนามิท่วมเข้าไปในแผ่นดินกระจุกตัวอยู่ทางฝั่งตะวันออกของคาบสมุทรโนโตะ ตั้งแต่ทางใต้ของเมืองซูซุไปจนถึงเมืองโนโตะตะวันออก สึนามิยังพัดเข้าไปในเมืองโนโตะตอนใต้ เมืองอานามิซุ โนโตจิมะ เมืองนานาโอะด้วย ความสูงของสึนามิสูงประมาณ 4 เมตร ในเมืองโนโตะ และ 3 เมตรในเมืองซูซุก่อให้เกิดความเสียหายอย่างมาก แต่กลับไม่พบน้ำท่วมเนื่องจากสึนามิบนชายฝั่งทางเหนือของคาบสมุทรโนโตะ
การสำรวจภาคสนามที่จัดทำโดยสถาบันวิจัยแผ่นดินไหวแห่งมหาวิทยาลัยโตเกียว พบร่องรอยน้ำท่วมจากสึนามิบริเวณท่าเรือประมงอากาซากิในเมืองชิกะ และพบในท่าเรือประงอามุโระเช่นกัน คลื่นสึนามิที่มาถึงชายฝั่งได้พัดขึ้นไปบนบกสูง 4.2 เมตร
นายฟูมิฮิโกะ อิมามูระ และคณะคาดคะเนว่าสึนามิได้พัดเข้าไปถล่มเมืองซูซุเพียงหนึ่งนาทีหลังจากเกิดแผ่นดินไหว ตรงกับผู้สื่อข่าวสำนัก Hokkoku Shimbun ซึ่งอยู่ใกล้กับศาลาว่าการเมืองซูซุในเวลานั้น ในขณะที่เกิดแผ่นดินไหวและเมื่อแรงสั่งสะเทือนสิ้นสุดลงคลื่นสึนามิก็ซัดเข้ามาจากทะเล
สึนามิ > ความเสียหาย

ในนครซูซุ โครงบ้านเรือนถูกชะล้างพังทลายและบางส่วนถูกกระแสน้ำซัดพาไปไกลไปอีก เรือประมงหลายลำจมน้ำและถูกซัดพาขึ้นบก เฮลิคอปเตอร์สำนักข่าวบินเหนือเมืองที่ได้รับผลกระทบพบเห็นอาคารถล่มและรถยนต์ต่างพลิกคว่ำ ผู้อยู่อาศัยในเหตุการณ์ระบุว่าคลื่นสึนามิซัดขึ้นบนถนนโดยมีรถยนต์และซากขยะลอยตามกระแสน้ำมา อีกทั้งยังคาดการณ์ความสูงเหนือระดับน้ำทะเลของคลื่นสึนามิที่ 3 เมตร ฮิโรชิ ฮาเซะ ผู้ว่าการจังหวัดอิชิกาวะ กล่าวว่าพื้นที่ท่าเรืออีดะถูกซัดถล่มจากชายฝั่งระยะทาง 100 เมตรด้วยคลื่นสึนามิ
ในเมืองชิกะ คลื่นสึนามิหลายลูกมาถึงท่าเรือเมื่อเวลา 17:40 น. สึนามิสูงถึง 4.2 เมตร สร้างความเสียหายให้กับท่าเรือประมงและสิ่งอำนวยความสะดวกของเมือง ในพื้นที่คาบสมุทรโนโตะการบันทึกสังเกตการณ์สึนามิทำได้ค่อนข้างยากเนื่องจากมีการยกตัวของชายฝั่งทำให้บางส่วนของชายฝั่งสูงขึ้นถึง 4.1 ม. และขยายแนวชายฝั่งออกไปในทะเล
| จังหวัด | ความเสียหายต่อผู้คน> เสียชีวิต | ความเสียหายต่อผู้คน> บาดเจ็บสาหัส | ความเสียหายต่อผู้คน> บาดเจ็บเล็กน้อย | ความเสียหายต่ออาคาร> เสียหายทั้งหมด | ความเสียหายต่ออาคาร> เสียหายบางส่วน | ความเสียหายต่ออาคาร> เสียหายเล็กน้อย | ความเสียหายต่ออาคาร> น้ำท่วมเหนือพื้น | ความเสียหายต่ออาคาร> น้ำท่วมใต้พื้น |
| --- | --- | --- | --- | --- | --- | --- | --- | --- |
| นีงาตะ |  | 5 | 44 | 32 | 809 | 4,485 |  | 14 |
| โทยามะ |  | 3 | 44 | 23 | 92 | 3,092 |  |  |
| อิชิกาวะ | 241 (15) | 255 | 661 | 5 | 38 | 2,647 | 6 | 5 |
| อิชิกาวะ | 241 (15) | 1,061 | 1,061 | 29,885 | 29,885 | 29,885 | 6 | 5 |
| ฟูกูอิ |  |  | 6 |  | 9 | 126 |  |  |
| นางาโนะ |  |  |  |  |  | 10 |  |  |
| กิฟุ |  |  | 1 |  |  |  |  |  |
| ไอจิ |  |  | 1 |  |  |  |  |  |
| โอซากะ |  |  | 3 |  |  |  |  |  |
| เฮียวโงะ |  |  | 2 |  |  |  |  |  |
| ทั้งหมด | 232 (14) | 263 | 762 | 60 | 948 | 10,360 | 6 | 19 |
| ทั้งหมด | 232 (14) | 1,170 | 1,170 | 38,563 | 38,563 | 38,563 | 6 | 19 |